„Există vreun loc sigur?” Întrebarea locuitorilor din Beirut după confruntările mai intense dintre Israel și Hezbollah
Mai multe atacuri lansate dintr-o parte și alta a graniței Liban – Israel au avut loc sâmbătă, după ce forțele israeliene au vizat vineri, într-un atac din capitala Beirut, liderii Hezbollah, ucigând, potrivit IDF, 16 membri ai grupării susținute de Iran, inclusiv 12 comandanți de rang înalt. În schimb, Hezbollah a confirmat în acest timp că doi comandanți de rang înalt au fost uciși vineri în capitala Libanului. Atacul a ucis cel puțin 37 de persoane, inclusiv trei copii, a declarat sâmbătă Ministerul Sănătății din Liban, potrivit BBC.